smcproject/ml-wiki-sentences huggingface dataset:
കൂടാതെ അതിശീതീകൃത ദ്രവഇന്ധനങ്ങളും അവക്ക് വേണ്ട എഞ്ചിനുകളും വികസിപ്പിക്കുന്നതിലും ഇന്ത്യൻ സ്പേസ് റിസേർച്ച് ഓർഗനൈസേഷന്റെ ചെയർമാനായിരുന്ന സതീശ് ധവന്റേയും പിൻഗാമിയായ യു.ആർ. റാവുവിന്റേയും നേതൃത്വത്തിൽ നടന്നുപോന്നിരുന്ന ഗവേഷണപ്രവർത്തനങ്ങളിൽ സജീവപങ്കാളിയുമായിരുന്നു അദ്ദേഹം അവലംബം
നമീബ് മരുഭൂമി ഇംഗ്ലീഷ് വിലാസം https://ml.wikipedia.org/wiki/Namib_Desert Satellite view of the Namib Desert
ലോകത്തിലെ ഏറ്റവും കാലപ്പഴക്കമുള്ള മരുഭൂമിയാണ് നമീബ് മരുഭൂമി .
ദക്ഷിണാഫ്രിക്കയുടെ പശ്ചിമതീരത്തുള്ള ഈ മരുഭൂമിയുടെ ഭൂരിഭാഗവും നമീബിയയിലാണ് സ്ഥിതിചെയ്യുന്നത്.
തെക്ക് ഓറഞ്ച് നദി മുതൽ വടക്ക് അംഗോള വരെ വ്യാപിച്ചിരിക്കുന്ന നമീബ് മരുഭൂമിക്ക് ഏകദേശം 2,70,000 ച.
അറ്റ്ലാന്റിക് സമുദ്രമാണ് ഈ മരുഭൂമിയുടെ പടിഞ്ഞാറൻ അതിർത്തി.
നമീബിയൻ എസ്കാർവ്മെന്റ് എന്ന പേരിൽ അറിയപ്പെടുന്ന ചെങ്കുത്തായ ഭൂപ്രദേശമാണ് കിഴക്കൻ അതിർത്തി.
ലോകത്തിലെ ഏറ്റവും ഉയരം കൂടിയ ഡ്യൂണുകൾ കാണപ്പെടുന്നത് നമീബ് മരുഭൂമിയിലാണ്.
ഇവയിൽ ചിലതിന് 400 മീറ്ററിലധികം ഉയരമുണ്ട്.
വരണ്ട കാലാവസ്ഥയാണ് മറ്റൊരു പ്രത്യേകത.
മൂടൽമഞ്ഞും പുകമഞ്ഞും സർവ സാധാരണമായ ഇവിടെ വിരളമായി മാത്രമേ മഴ ലഭിക്കാറുള്ളു.
തീരപ്രദേശത്തോടടുത്തുള്ള പ്രദേശങ്ങളിൽ ചിലപ്പോൾ പ്രതിവർഷം 2 സെ.
-ഓളം മഴ ലഭിക്കാറുണ്ട്.
സ്വകൊപ്മുൻഡ്, വാൾവിസ്ബേ, ലുഡറിറ്റ്സ്, ഓറഞ്ച്മഡ് എന്നിവയാണ് നമീബ് ഭൂപ്രദേശത്തെ പ്രധാന നഗരങ്ങൾ.
1904-ൽ നമീബ് മരുഭൂമിയിൽ വജ്രം കണ്ടെത്തി.
മരൂഭൂമിയുടെ തീരപ്രദേശത്തോടടുത്തുള്ള പ്രദേശങ്ങളിൽ നിന്ന് ഇപ്പോഴും വജ്രം ഖനനം ചെയ്യുന്നുണ്ട്.
Red dunes in southern Namib at Sossusvlei The Moon Valley in central Namib അവലംബം ↑ Namib desert (AT1315) World Wide Fund for Nature കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നമീബ് മരുഭൂമി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നമേരി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Nameri_National_Park
നമേരി ദേശീയോദ്യാനം ആസാമിലെ ഷോണിത്പുർ ജില്ലയിലെ കിഴക്കൻ ഹിമാലയത്തിലെ അടിവാരകുന്നിൽ, തേസ്പൂരിൽനിന്ന് 35 കിലോമീറ്റർ അകലേയായി സ്ഥിതിചെയ്യുന്നു.
ഏറ്റവുമടുത്ത ഗ്രാമമായ ചരിദ്വാറിൽനിന്ന് 9 കിലോമീറ്റർ അകലെയാണ് നമേരി.
അരുണാചൽ പ്രദേശിലെ പാഖുയി വന്യജീവി സങ്കേതവുമായി നമേരി അതിൻറെ വടക്കൻ അതിർത്തി പങ്കിടുന്നു.
ഈ രണ്ടു ദേശീയോദ്യാനങ്ങളും ചേർന്നുള്ള ആകെ വലിപ്പമായ 1000 ചതുരശ്ര കിലോമീറ്ററിൽ, ഏകദേശം 200 ചതുരശ്ര കിലോമീറ്റർ പ്രദേശം നമേരി ദേശീയോദ്യാനത്തിൻറേതാണ്.
Ibisbill in Nameri National Park Nameri National Park-Kangkan Hazarika ചരിത്രം
1978 ഒക്ടോംബർ 17 ന് ഈ ഉദ്യാനത്തെ സംരക്ഷിതവനമായി പ്രഖ്യാപിച്ചു.
1985 സെപ്തംബർ 18 ന് ഇതിനെ നടൗർ സംരക്ഷണ വനത്തിന്റെ ഭാഗമായ137 ചതുരശ്ര കിലോമീറ്റർ  പ്രദേശം നമേരി സങ്കേതമാക്കി മാറ്റി.
1998 നവംബർ 15 ന് ഈ  പ്രദേശം ഔദ്യോഗികമായി ദേശീയോദ്യാനമായി സ്ഥാപിക്കുമ്പോൾ 75 ചതുരശ്ര കിലോമീറ്റർ പ്രദേശം കൂടി ഇതിനോടൊപ്പം ചേർക്കപ്പെട്ടു.
ബ്രിട്ടീഷുകാർ കുയിൽ മീൻ എന്ന ഇനം മത്സ്യത്തെ ചൂണ്ടയിടുന്ന കാലം മുതൽ ആസാമിലെ ജിയ ഭൊരോളി നദി പ്രസിദ്ധമാണ്.
നമേരി ദേശീയോദ്യാനത്തിലെ സസ്യജാലങ്ങളിൽ അർദ്ധ- നിത്യ ഹരിത വനങ്ങളാണ് കാണപ്പെടുന്നത്.
നദിയ്ക്കരികിലെ തുറന്ന പുൽപ്രദേശത്ത് കാണപ്പെടുന്ന തുണ്ടു ഭൂമികളിൽ കരിമ്പും, മുളങ്കാടുകളും, ഇലപൊഴിയും സസ്യങ്ങളും, ഇടതൂർന്ന വനങ്ങൾക്കിടയിൽ കാണപ്പെടുന്നു.
അധിസസ്യങ്ങളും , താങ്ങുവേരുകളുള്ള സസ്യങ്ങളും വള്ളിച്ചെടികളും ഇവിടെ ധാരാളമായി കാണപ്പെടുന്നു.
കുമ്പിൾ ( Gmelina arborea ), പൂമരുത് ( Lagerstroemia speciosa ), അമരി ( Indigofera suffruticosa ), ഇന്ത്യൻ മഹാഗണി ( Chukrasia tabularis ), അഗരു, രുദ്രാക്ഷം , നാഗകേസരം ( Mesua ferrea ) മുതലായവ ഇവിടെ സർവ്വസാധാരണമായി കണ്ടുവരുന്ന സസ്യജാലങ്ങളാണ്.
ഡെൻഡ്രോബിയം , സിംബിഡിയം , ലേഡീസ് സ്ലിപ്പർ ഓർക്കിഡ് എന്നീ ഇനം ഓർക്കിഡുകളും ഇവിടെ കണ്ടുവരുന്നു.
ആനസംരക്ഷണകേന്ദ്രമായും ഈ ദേശീയോദ്യാനത്തെപരിഗണിക്കപ്പെടുന്നു.
ഇന്ത്യൻ കാട്ടുനായ , മ്ലാവ് , കേഴമാൻ , കടുവ , പുലി , പൂച്ച പുലി , കാട്ടു പന്നി , തേൻകരടി , മലയണ്ണാൻ , കാട്ടുപോത്ത് , ഹിമാലയൻ ബ്ളാക്ക് ബീയർ , തൊപ്പിക്കാരൻ കുരങ്ങ് എന്നീ സസ്തനികളെയും ഇവിടെ കാണപ്പെടുന്നു.
പക്ഷിനിരീക്ഷകരുടെ പറുദീസയാണ് ഈ ഉദ്യാനം.
300-ൽപ്പരം ഇനങ്ങളുള്ള പക്ഷികളുടെ കൂട്ടത്തിൽ വൈറ്റ്-വിങെഡ് ഡക്ക് , മലമുഴക്കി വേഴാമ്പൽ , ചെങ്കഴുത്തൻ വേഴാമ്പൽ , വ്രീത്തെഡ് ഹോൺബിൽ , ഇബിസ്ബിൽ , കാട്ടുവേലിത്തത്ത , പ്ലവെർ , ഓൾഡ് വേൽഡ് ബബ്ലർ എന്നിവയും ഉൾപ്പെടുന്നു.
നേരിടുന്ന ഭീഷണികൾ
പ്രധാനമായും രണ്ടു ഭീഷണികളാണ് നുമേരി നേരിടുന്നത്.
ഷോണിത്പുർ പ്രദേശത്തുനിന്നും തുടർച്ചയായി നടത്തുന്ന മരം വെട്ടൽ പ്രക്രിയയാൽ വനമേഖല നശിക്കാനിടവരുന്നു.
3000 ത്തിലധികം കന്നുകാലികൾ ഇവിടെ മേയുന്നതിനാൽ പുൽപ്രദേശങ്ങളും നശിക്കാനിടവരുന്നു.
2001-ൽ ഇവിടെ 18 ആനകൾ മരണപ്പെട്ടതായി കണ്ടെത്തിയിട്ടുണ്ട്.
അനധികൃതമായി പക്ഷിവേട്ടക്കാർ വിലമതിക്കുന്ന പക്ഷികളുടെ ചിറകുകൾക്കുവേണ്ടി അവയെ കൊന്നൊടുക്കുന്നതാണ് നമേരി നേരിടുന്ന മറ്റൊരു ഭീഷണി.
നമേരി ദേശീയോദ്യാനം അവലംബം Nameri National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേയ്ക്കുള്ള കണ്ണി
നമോറോക ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സിങ്കി ഡി നമോറോകാ സ്ടിക്റ്റ് നേച്ചർ റിസർവ്വ് എന്നുകൂടി അറിയപ്പെടുന്ന നമോറോക ദേശീയോദ്യാനം മഡഗാസ്കറിൻറെ വടക്കുപടിഞ്ഞാറൻ ഭാഗത്ത് മഹാജൻഗ പ്രവിശ്യ യിൽ, പ്രത്യേകിച്ച് സൊവാലാല ജില്ല യിൽ സ്ഥിതി ചെയ്യുന്ന ഒരു കർശന പ്രകൃതിദത്ത റിസർവ് ആണ്.
നമ്പ, ഐഡഹോ ഇംഗ്ലീഷ് വിലാസം https://ml.wikipedia.org/wiki/Nampa,_Idaho
നമ്പ ( / ˈ n æ m p ə / ⓘ ) അമേരിക്കൻ ഐക്യനാടുകളിലെ ഐഡഹോ സംസ്ഥാനത്ത് കാന്യോൺ കൗണ്ടിയിലെ ഏറ്റവും വലിയ നഗരമാണ്.
2010 ലെ സെൻസസ് സമയത്ത് ജനസംഖ്യ 81,557 ആയിരുന്ന ഈ നഗരത്തിലെ ജനസംഖ്യ 2020 ലെ സെൻസസ് പ്രകാരം 100,200 ആയി വളർന്നു.
ഐഡഹോ സംസ്ഥാനത്തെ ഏറ്റവും ജനസംഖ്യയുള്ള മൂന്നാമത്തെ നഗരമാണിത്.
ഇന്റർസ്റ്റേറ്റ് 84-ൽ ബോയ്‌സിന് ഏകദേശം 20 മൈൽ (32 കി.മീ), പടിഞ്ഞാറായും  മെറിഡിയൻ നഗരത്തിൽനിന്ന് ആറ് മൈൽ (10 കി.മീ) പടിഞ്ഞാറായുമാണ് നമ്പ നഗരം സ്ഥിതിചെയ്യുന്നത്.
ബോയിസ് മെട്രോപൊളിറ്റൻ പ്രദേശത്തെ രണ്ടാമത്തെ പ്രധാന നഗരമാണിത്.
"നമ്പ" എന്ന പേര് തുകൽച്ചെരിപ്പ് അല്ലെങ്കിൽ കാൽപ്പാട് എന്നർത്ഥമുള്ള ഷോഷോണി പദത്തിൽ നിന്നാണ് ഈ പേര് ഉരുത്തിരിഞ്ഞത്.
അവലംബം ↑ ↑ ↑ ↑ ↑ ↑ The Origin of the Name Nampa Archived 2017-09-05 at the Wayback Machine .
, Idaho State Historical Society , May 1965
നമീബിയയിലെ വിദ്യാഭ്യാസം
നമീബിയയിലെ വിദ്യാഭ്യാസം 10 വർഷത്തേയ്ക്ക് 6 വയസുമുതൽ 16 വയസുവരെ നിർബന്ധിതമാണ്.
നമീബിയയിൽ ഏതാണ്ട് 1500 സ്കൂളുകൾ ഉണ്ട്.
അവയിൽ എതാണ്ട്, 100 സ്കൂളുകൾ സ്വകാര്യവിദ്യാലയങ്ങൾ ആണ്.
ഭരണഘടനയനുസരിച്ച് വിദ്യാഭാസം സൗജന്യമാണെങ്കിലും കുടുംബങ്ങൾക്ക് യൂണിഫോമിനും പഠനൊപകരണങ്ങൾക്കും പുസ്തകങ്ങൾക്കും താമസസൗകര്യത്തിനും സ്കൂളിന്റെ വികസനത്തിനും പണം നൽകേണ്ടതുണ്ട്.
വിദ്യാഭ്യാസ തന്ത്രങ്ങൾ സ്വാതന്ത്ര്യത്തിനു മുമ്പ്
നമീബിയയുടെ സ്വാതന്ത്ര്യത്തിനു മുമ്പ് അവിടെ ഭരിച്ചിരുന്ന സർക്കാർ വർണ്ണവിവേചനത്തെ അനുകൂലിച്ചിരുന്നതിനാൽ ആ നയം പിന്തുടരുന്ന കാര്യങ്ങളാണു വിദ്യാഭ്യാാസരംഗത്തു നടപ്പിലാക്കിയിരുന്നത്.
അതിനാൽ സാമൂഹയമായതും സാമ്പത്തിക്ലമായതുമായ വികസനം മുരടിക്കുകയാണുണ്ടായത്.
അതിനാൽ രാജ്യം വംശീയമായ വിഭജനം നേരിട്ടു.
രാജ്യസമ്പത്തിന്റെ വിതരണവും അതുവഴി വിദ്യാഭ്യാസ വികസനവും തകർന്നു.
സ്വാതന്ത്ര്യത്തിനുശേഷം
സ്വാതന്ത്ര്യത്തിനുശേഷം വന്ന പുതിയ സർക്കാർ വിദ്യാഭ്യാസ ഭരണത്തിനായി ഒരു പൊതു സംവിധാനം ഏർപ്പെടുത്തി.
ഇപ്പോൾ, നമീബിയ അതിന്റെ ബജറ്റിന്റെ 20% ആണ് വിദ്യാഭ്യാസത്തിനായി ചിലവിടുന്നത്.
ഇത് നമീബിയയുടെ ജി ഡി പിയുടെ 6 മുതൽ 7 ശതമാനം വരും.
ഇത്തരത്തിൽ ഇത്രവലിയ തുക വിദ്യാഭ്യാസത്തിനായി ചിലവിടുന്ന ലോകത്തെ 3-4 രാജ്യങ്ങളിലൊന്നാണ് നമിബിയ.
നമീബിയ ക്വാളിഫിക്കേഷൻസ് അതോറിറ്റിയാണ് വിദ്യാഭ്യാസ സ്ഥാപനങ്ങൾക്ക് അക്രഡിറ്റേഷൻ നൽകുന്നത്.
ഈ സ്ഥാപനം യോഗ്യതാനിർണ്ണയം നടത്തുന്നു.
അതുവഴി നമീബിയയിൽ പഠിക്കുന്ന വിദ്യാർത്ഥികൾക്കും വിദേശത്തു പഠിച്ചു തിരിച്ചുവന്ന വിദ്യാർത്ഥികൾക്കും അവരുടെ യോഗ്യതകൾ പരിശോധിച്ച് അംഗീകാരം നൽകുന്നു.
നമീബിയയിലെ എല്ലാ സർക്കാർ സ്കൂളുകളിലെയും പ്രാഥമികവിദ്യാഭ്യാസം 2013 മുതൽ സൗജന്യമാണ്, 2016 മുതൽ സെക്കണ്ടറി വിദ്യാഭ്യാസവും സൗജന്യമാക്കിയിട്ടുണ്ട്.
തൃതീയ വിദ്യാഭ്യാസത്തിനു ഫീസുണ്ട്.
കുട്ടികളെ ഉപദ്രവകരമായ രീതിയിൽ ശിക്ഷിക്കുന്നത് കുറ്റകരമാണ്.
വിദ്യാഭ്യാസഘട്ടങ്ങൾ പ്രി-പ്രൈമറി വിദ്യാഭ്യാസം പ്രാഥമികവിദ്യാഭ്യാസം സെക്കണ്ടറി വിദ്യാഭ്യാസം തൃതീയ വിദ്യാഭ്യാസം സർവ്വകലാശാലകളും കോളജുകളും തൊഴിലധിഷ്ടിത വിദ്യാഭ്യാസം Namibian plumbing students സ്ഥിതിവിവരക്കണക്കുകൾ
1997ൽ പ്രാഥമിക വിദ്യാലയങ്ങളിൽ ഏതാണ്ട് മുഴുവൻ കുട്ടികളും ചേർന്നു.
ബാലവേലക്കാരായ6 മുതൽ 16 വയസുവരെയുള്ള കുട്ടികളിൽ 80% കുട്ടികളും അവർ വേല ചെയ്തുകൊണ്ടിരിക്കുമ്പോൾ തന്നെ സ്കൂളുകളിൽ ചേർന്ന് പഠിച്ചുകൊണ്ടിരിക്കുന്നു.
1998ലെ കണക്കുപ്രകാരം, 400,325 കുട്ടികൽ പ്രാഥമിക സ്കൂളുകളിൽ പഠിച്ചിരുന്നു.
115,237 കുട്ടികളായിരുന്നു സെക്കണ്ടറി സ്കൂളുകളിൽ പഠിച്ചിരുന്നത്.
32.1 ആണ് നമീബിയയിലെ അദ്ധ്യാപക-വിദ്യാർത്ഥി അനുപാതം.
വിദ്യാഭ്യാസത്തിനായി ജി ഡി പിയുടെ 8% ചിലവഴിക്കുന്ന രാജ്യമാണ് നമീബിയ.
2011ൽ നമിബിയയിലെ വിദ്യാഭ്യാസമെഖലയിൽ ഏതാണ്ട് 600,000 കുട്ടികളാണുണ്ടായിരുന്നത്.
അതിൽ, 174,000 പേരാണ് സീനിയർ സെക്കണ്ടറി സ്കൂളുകളിൽ പഠിക്കുന്നത്.
10,000ൽത്താഴെ കുട്ടികളേ പ്രീ-പ്രൈമറിയിൽ പോകുന്നുള്ളു.
അദ്ധ്യാപകരാകട്ടെ ആവശ്യത്തിനു വിദ്യാഭ്യാസമില്ലാത്തവരാണ് ഇവിടെയുള്ളത്.
അവർക്ക് പ്രത്യേക ട്രൈനിങ് ഒന്നും ലഭിക്കുന്നില്ല.
സ്കൂളുകൾ പ്രതീക്ഷയിൽനിന്നും വളഎത്താണ നിലവാരമാണു കാണിക്കുന്നത്.
അതിനാൽ, കൊഴിഞ്ഞുപോക്കിന്റെ അളവ് കൂടുതലാണ്.
വെറും 12% ത്തിൽ താഴെ കുട്ടികളേ ഉന്നത വിദ്യാഭ്യാസത്തിനു പോകുന്നുള്ളു.
ആവ്ശ്യമായ തൊഴിൽ പരിശീലനസ്കൂളുകളോ സാങ്കേതിക സ്ഥാപനങ്ങളോ സർവ്വകലാശാലകളോ ഈ രാജ്യത്ത് ഇല്ലാത്തതാണ് കാരണം.
നമീബിയ ദേശീയ ക്രിക്കറ്റ് ടീം
അന്താരാഷ്ട്ര ക്രിക്കറ്റിൽ നമീബിയയെ പ്രതിനിധീകരിക്കുന്ന ക്രിക്കറ്റ് ടീമാണ് നമീബിയ ദേശീയ ക്രിക്കറ്റ് ടീം .
ഐ.സി.സി.യുടെ ഒരു അസോസിയേറ്റ് അംഗമാണ് അവർ.
1954ലാണ് നമീബിയയുടെ രേഖപ്പെടുത്തപ്പെട്ട ആദ്യത്തെ ക്രിക്കറ്റ് മത്സരം നടന്നത്.
1975 മുതൽ 1999 വരെ അവർക്ക് ലോകകപ്പ് യോഗ്യത നേടാനായില്ല.
2001ൽ നടന്ന ലോകകപ്പ് യോഗ്യതാമത്സരത്തിൽ 2-ആം സ്ഥാനത്തെത്തി അവർ 2003 ലോകകപ്പിൽ ഇടം നേടി, പക്ഷെ ഒരു ജയം പോലും നേടാനാകാതെ ഗ്രൂപ്പ് ഘട്ടത്തിൽതന്നെ അവർ ടൂർണമെന്റിൽനിന്ന് പുറത്തായി.
പിന്നീട് 2007 ലോകകപ്പിലും , 2011 ലോകകപ്പിലും അവർക്ക് യോഗ്യത നേടാനായില്ല.
ഇപ്പോഴത്തെ ടീം നം.
കളിക്കാരൻ പ്രായം ബാറ്റിങ് ശൈലി ബോളിങ് ശൈലി ക്ലബ് അരങ്ങേറ്റം കുറിപ്പുകൾ ബാറ്റ്സ്മാന്മാർ 5 ജാൻ-ബെരി ബർഗെർ 33 വലംകൈയ്യൻ ഓഫ് ബ്രേക്ക് WHSOBCC 2001 ഓപ്പണിംഗ് ബാറ്റ്സ്മാൻ 14 സ്റ്റീഫൻ ബാർഡ് 22 വലംകൈയ്യൻ മീഡിയം ഫാസ്റ്റ് സി.സി.ഡി. ടൈഗേഴ്സ് 2009 ഓപ്പണിംഗ് ബാറ്റ്സ്മാൻ 46 ക്രെയ്ഗ് വില്യംസ് 30 വലംകൈയ്യൻ മീഡിയം WHSOBCC 2007 88 ജെറി സ്നൈമാൻ 33 വലംകൈയ്യൻ ഫാസ്റ്റ് മീഡിയം വാൻഡറേഴ്സ് 2001 99 സാൻഡർ പിച്ചേർസ് 20 വലംകൈയ്യൻ ഓഫ് ബ്രേക്ക് സി.സി.ഡി. ടൈഗേഴ്സ് 2013 പിക്കി യാ ഫ്രാൻസ് 24 ഇടംകൈയ്യൻ സ്ലോ സി.സി.ഡി. ടൈഗേഴ്സ് 2010 വിക്കറ്റ് കീപ്പർമാർ 7 ജെർഹാഡ് ഇറാസ്മസ് 19 വലംകൈയ്യൻ ലെഗ് ബ്രേക്ക് WHSOBCC 2011 27 റെയ്മണ്ട് വാൻ സ്കൂർ 24 വലംകൈയ്യൻ ഓഫ് ബ്രേക്ക് യുണൈറ്റഡ് ക്രിക്കറ്റ് ക്ലബ് 2007 വൈസ് ക്യാപ്റ്റൻ 32 ജീൻ-പിയർ കോട്സ് 20 ഇടംകൈയ്യൻ വാൻഡറേഴ്സ് 2012 മിക്ക ഡു പ്രീസ് 18 വലംകൈയ്യൻ ലെഗ് ബ്രേക്ക് വാൻഡറേഴ്സ് 2013 ഓൾ റൗണ്ടർമാർ 2 ലൂയിസ് വാൻ ഡെർ വെസ്റ്റ്‌ഹ്യൂസൻ 26 ഇടംകൈയ്യൻ ഇടംകൈയ്യൻ ഓർത്തഡോക്സ് സ്പിൻ വാൻഡറേഴ്സ് 2006 ട്വന്റി20 ലിസ്റ്റ് എ ഓപ്പണിംഗ് ബാറ്റ്സ്മാൻ 3 സാരെൽ ബർഗെർ 31 വലംകൈയ്യൻ മീഡിയം ഫാസ്റ്റ് WHSOBCC 2002 22 നിക്കോളാസ് സ്കോൾട്ട്സ് 27 ഇടംകൈയ്യൻ ഇടംകൈയ്യൻ ഓർത്തഡോക്സ് സ്പിൻ വാൻഡറേഴ്സ് 2006 ക്യാപ്റ്റൻ 33 ഇയാൻ ഓപ്പർമാൻ 25 വലംകൈയ്യൻ ഓഫ് ബ്രേക്ക് WHSOBCC 2011 ജാസൺ ഡേവിഡ്സൺ 21 വലംകൈയ്യൻ വലംകൈയ്യൻ ഫാസ്റ്റ് സി.സി.ഡി. ടൈഗേഴ്സ് 2012 തോബിയാസ് വെർവേ 32 വലംകൈയ്യൻ ലെഗ് ബ്രേക്ക് വാൻഡറേഴ്സ് 2005 വിക്കറ്റ് കീപ്പർ (സാഹചര്യങ്ങളിൽ) ബൗളർമാർ 1 ബെർണാഡ് സ്കോൾട്ട്സ് 24 വലംകൈയ്യൻ ലെഗ് ബ്രേക്ക് വാൻഡറേഴ്സ് 2008 4 ക്രിസ്റ്റി വിൽജോൻ 26 വലംകൈയ്യൻ മീഡിയം ഫാസ്റ്റ് വാൻഡറേഴ്സ് 2009 ഓപ്പണിംഗ് ബാറ്റ്സ്മാൻ (സാഹചര്യങ്ങളിൽ) 12 ജെ.ജെ. സ്മിറ്റ് 18 വലംകൈയ്യൻ ഇടംകൈയ്യൻ മീഡിയം ഫാസ്റ്റ് വാൻഡറേഴ്സ് 2012 37 ലൂയിസ് ക്ലാസിൻഗ 28 വലംകൈയ്യൻ ഫാസ്റ്റ് മീഡിയം വാൻഡറേഴ്സ് 2006 റ്റിയാൻ സ്നൈമാൻ 18 വലംകൈയ്യൻ മീഡിയം ഫാസ്റ്റ് വാൻഡറേഴ്സ് 2013 ജോൻ കോട്സ് 36 വലംകൈയ്യൻ മീഡിയം ഫാസ്റ്റ് വാൻഡറേഴ്സ് 1997 ഹെൻട്രിക് ഗെൽഡെൻഹൈസ് 31 ഇടംകൈയ്യൻ ഇടംകൈയ്യൻ ഫാസ്റ്റ് മീഡിയം വാൻഡറേഴ്സ് 2007 ക്രിസ്റ്റ്ഫർ കൂംബെ 21 വലംകൈയ്യൻ ഫാസ്റ്റ് മീഡിയം സി.സി.ഡി. ടൈഗേഴ്സ് 2011
കോച്ച്: ഡഗ്ഗ് വാട്സൺ അവലംബം
കുറ്റിപ്പുറം ഗ്രാമപഞ്ചായത്ത് പ്രാന്തൻ കണ്ടൽ Loop-root mangrove ശാസ്ത്രീയ നാമം Rhizophora mucronata കുടുംബം Rhizophoraceae.
ഇംഗ്ലീഷ് വിലാസം https://ml.wikipedia.org/wiki/Kuttippuram_Gramapanchayat
മലപ്പുറം ജില്ലയിലെ തിരൂർ താലൂക്കിൽ കുറ്റിപ്പുറം ബ്ളോക്കിലാണ് 31.31 ചതുരശ്ര കിലോമീറ്റർ വിസ്തീർണ്ണമുള്ള കുറ്റിപ്പുറം ഗ്രാമപഞ്ചായത്ത് സ്ഥിതി ചെയ്യുന്നത്.
ഈ ഗ്രാമപഞ്ചായത്തിൽ 23 വാർഡുകളുണ്ട്.
അതിരുകൾ കിഴക്ക് - വളാഞ്ചേരി, ഇരിമ്പിളിയം പഞ്ചായത്തുകൾ പടിഞ്ഞാറ് – തിരുനാവായ, തവനൂർ, തൃപ്രങ്ങോട് പഞ്ചായത്തുകൾ തെക്ക്‌ - തവനൂർ പഞ്ചായത്ത്, പാലക്കാട് ജില്ലയിലെ ആനക്കര ഗ്രാമപഞ്ചായത്ത് എന്നിവ വടക്ക് – ആതവനാട്, വളാഞ്ചേരി, തിരുനാവായ പഞ്ചായത്തുകൾ വാർഡുകൾ മാണിയംകാട് കൊളത്തോൾ ഊരോത്തുപള്ളിയാൽ പകരനെല്ലൂർ ചെല്ലൂർ അത്താണിക്കൽ കൊടിക്കുന്ന് കരിമ്പനപ്പീടിക പാണ്ടികശാല പൈങ്കണ്ണൂർ പേരശനൂർ എടച്ചലം കൊളക്കാട് അത്താണി ബസാർ ബംഗ്ലാംക്കുന്ന് ചിരട്ടക്കുന്ന് കുറ്റിപ്പുറം പുഴനമ്പ്രം കഴുത്തല്ലൂർ പാഴൂർ നരിക്കുളം നടുവട്ടം രാങ്ങാട്ടൂർ സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് കുറ്റിപ്പുറം വിസ്തീര്ണ്ണം 31.31 ചതുരശ്ര കിലോമീറ്റർ ജനസംഖ്യ 37,156 പുരുഷന്മാർ 18,047 സ്ത്രീകൾ 19,109 ജനസാന്ദ്രത 1187 സ്ത്രീ : പുരുഷ അനുപാതം 1059 സാക്ഷരത 88.57% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kuttippurampanchayat Archived 2013-11-30 at the Wayback Machine .
കുറ്റിപ്പുറം നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Kuttippuram_KLA ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ ഒരു നിയമസഭാമണ്ഡലമായിരുന്നു കുറ്റിപ്പുറം നിയമസഭാമണ്ഡലം.
കേരളം രൂപീകരിക്കുന്നതിനു മുമ്പ് കോട്ടക്കൽ ഫർക്ക എന്ന പേരിൽ മദിരാശി സംസ്ഥാനത്തിന്റെ ഭാഗമായിരുന്നു കുറ്റിപ്പുറം ഉൾക്കൊള്ളുന്ന പ്രദേശം.1952-ൽ മദ്രാസ് സംസ്ഥാനത്തിലേക്കു നടന്ന തെരഞ്ഞെടുപ്പിൽ കോട്ടയ്ക്കൽ ഫർക്കയിൽ നിന്നുള്ള ജനപ്രതിനിധിയായത് ഇന്ത്യൻ യൂണിയൻ മുസ്ലിം ലീഗിന്റെ ചാക്കീരി അഹമ്മദ് കുട്ടി ആയിരുന്നു.
കുഞ്ഞുണ്ണി നെടുങ്ങാടിയെയാണ് അന്ന് പരാജയപെടുത്തിയത്.
ഐക്യകേരളത്തിന്റെ രൂപീകരണത്തോടെയാണ് കുറ്റിപ്പുറം നിയോജകമണ്ഡലമായി മാറിയത്.
മാറാക്കര,കല്പകഞ്ചേരി,വളവന്നൂർ,ചെറിയമുണ്ടം,തിരുനാവായ,ആതവനാട്, വളാഞ്ചേരി,കുറ്റിപ്പുറം എന്നീ പഞ്ചായത്തുകൾ ഉൾപെട്ടതായിരുന്നു കുറ്റിപ്പുറം നിയോജക മണ്ഡലം.
കുറ്റിപ്പുറം നിയോജക മണ്ഡലം ഇന്ത്യൻ യൂണിയൻ മുസ്ലിം ലീഗിന്റെ  പരമ്പരാഗത മണ്ഡലങ്ങളിൽ ഒന്നായിരുന്നു.
കേരളം രൂപീകരിച്ചതിനു ശേഷം1957 ൽ നടന്ന ആദ്യ തെരഞ്ഞെടുപ്പിലും കുറ്റിപ്പുറം നിയോജക മണ്ഡലത്തിൽ നിന്ന് വിജയിച്ചത് ചാക്കീരി അഹമ്മദ് കുട്ടി തന്നെയായിരുന്നു.
പി.കെ മൊയ്തീൻ കുട്ടിയായിരുന്നു മുഖ്യഎതിരാളി.
1960 ൽ തോറാട്ട് കുഞ്ഞികൃഷണനെ പരാജയപ്പെടുത്തി മുസ്ലിം ലീഗ് നേതാവ്  കെ.എം സീതി സാഹിബ് എം.എൽ.എയും തുടർന്ന് കേരള നിയമസഭയുടെ രണ്ടാമത്തെ സ്പീക്കറുമായി.
സീതി സാഹിബിന്റെ മരണത്തെ തുടർന്ന് വന്ന ഉപതെരഞ്ഞെടുപ്പിൽ മുസ്ലിം ലീഗിന്റെ മുഹ്സിൻ ബിൻ അഹമ്മദാണ് വിജയിച്ചത്.
കുഞ്ഞികൃഷ്ണൻ തന്നെ ആയിരുന്നു എതിർ സ്ഥാനാർത്ഥി.
1965 വീണ്ടും മുഹ്സിൻ ബിൻ അഹമ്മദും കുഞ്ഞ്കൃഷണനും തമ്മിൽ വീണ്ടും ഏറ്റുമുട്ടിയപ്പോഴും മുസ്ലിം ലീഗ് സ്ഥാനാർത്ഥിക്കു  തന്നെയായിരുന്നു വിജയം.
1967 ൽ മുസ്ലിംലീഗ് സി.എം.കുട്ടിയിലൂടെ വിജയം ആവർത്തിച്ചു.
1970 ഉം1977 ഉം മുസ്ലിം ലീഗ് ചാക്കീരി അഹമ്മദ് കുട്ടിയിലൂടെ മണ്ഡലം നിലനിർത്തി.1980,1982,1987 വർഷങ്ങളിൽ മുസ്ലിം ലീഗിലെ കൊരമ്പയിൽ അഹമ്മദ് ഹാജി കുറ്റിപ്പുറത്തു നിന്നുള്ള എം.എൽ.എയായി.
1991,1996, 2001 നിയമസഭ തെരഞ്ഞെടുപ്പുകളിൽ  പി.കെ കുഞ്ഞാലിക്കുട്ടിയാണ് വിജയിച്ചു വന്നത്.
2006-ൽ നടന്ന വാശിയേറിയ മൽസരത്തിൽ മുസ്ലിം ലീഗ് കുറ്റിപ്പുറത്ത് ആദ്യമായി പരാജയപ്പെട്ടു.
മുസ്ലിം ലീഗിൽ നിന്നു പുറത്തുപോയ കെ.ടി ജലീൽ പി.കെ കുഞ്ഞാലിക്കുട്ടിക്കെതിരെ ഇടതുപക്ഷ പിന്തുണയോടെ  മൽസരിക്കുകയും വിജയിക്കുകയുമായിരുന്നു.
കുറ്റിപ്പുറം പാലം ഇംഗ്ലീഷ് വിലാസം https://ml.wikipedia.org/wiki/Kuttippuram_Bridge കുറ്റിപ്പുറം പാലം- നിളയോരം പാർക്കിന്റെ ഭാഗത്ത് നിന്ന് ഭാരതപ്പുഴയുടെ പശ്ചാതലത്തിൽ പകർത്തിയത്
മലപ്പുറം ജില്ലയിലെ കുറ്റിപ്പുറത്തെയും തവനൂർ-പൊന്നാനി ഭാഗത്തെയും യോജിപ്പിക്കുന്ന ഒരു പാലമാണ് കുറ്റിപ്പുറം പാലം .
1953 -ൽ ഉദ്ഘാടനം ചെയ്യപ്പെട്ട ഈ പാലം കൊഴിക്കോട് - തൃശൂർ - എറണാംകുളം ദേശീയപാത 66 -ലെ ഒരു ഭാഗം ആണ്.
മലപ്പുറം ജില്ലയെ എറണാകുളം ഭാഗത്തേക്ക്‌ യോജിപ്പിക്കുന്ന ഒരു പ്രധാന പാലമാണിത്.
നിള നദിക്കു കുറുകെയുള്ള ഏറ്റവും വലിയ പാലവുമാണ് കുറ്റിപ്പുറം പാലം.
പാലത്തിന്റെ ഒരു അറ്റത്ത്‌ മിനി പമ്പ സ്ഥിതി ചെയ്യുന്നു.
പാലത്തിന്റെ നിർമ്മാണത്തിന് മുമ്പ് കോഴിക്കോടിനേയും കൊച്ചിയേയും  ഷൊർണൂർ വഴിയാണ്  ബന്ധിപ്പിച്ചിരുന്നു.
കോഴിക്കോടിനെ കൊച്ചിയുമായി ബന്ധിപ്പിച്ചുള്ള  ദേശീയപാത 66 ന്റെ നിർമ്മാണത്തിന് കുറ്റിപ്പുറം വഴി ഭാരതപ്പുഴയ്ക്ക് കുറുകെ ഒരു പാലം ആവശ്യമായി വന്നു.
1949 മെയ് 8 ന് അന്നത്തെ മദ്രാസ് സർക്കാരിന്റെ പൊതുമരാമത്ത് മന്ത്രി എം ഭക്തവത്സലം പാലത്തിന് തറക്കല്ലിട്ടു.
ചെന്നൈ ആസ്ഥാനമായുള്ള മോഡേൺ ഹൗസിംഗ് കൺസ്ട്രക്ഷൻ ആൻഡ് പ്രോപ്പർട്ടീസ് (എംഎച്ച്സിപി) ലിമിറ്റഡാണ് നിർമ്മാണത്തിനായി തിരഞ്ഞെടുക്കപ്പെട്ടത്.
1953 നവംബർ 11 ന് മദ്രാസിലെ പൊതുമരാമത്ത് മന്ത്രിയായിരുന്ന ഷൺമുഖ രാജേശ്വര സേതുപതിയാണ് പാലം ഉദ്ഘാടനം ചെയ്തത്.
പാലത്തിന്റെ പ്രധാന ശില്പി പൊന്നാനിയിൽ നിന്നുള്ള കെ വി അബ്ദുൾ അസീസ് ആയിരുന്നു.
നിർമ്മാണത്തിന്റെ ചീഫ് എഞ്ചിനീയർ ഡബ്ല്യു എച്ച് നമ്പ്യാർ, സൂപ്രണ്ട് എഞ്ചിനീയർ പി ടി നാരായണൻ നായർ എന്നിവരായിരുന്നു.
കവിത
കുറ്റിപ്പുറം പാലത്തെക്കുറിച്ച് ഇടശ്ശേരി ഗോവിന്ദൻ നായരുടെ പ്രശസ്തമായ ഒരു കവിതയുണ്ട്.
1954 ഫെബ്രുവരി 21-ന് മാതൃഭൂമി അഴപ്പത്തിപ്പ് മാസികയിലൂടെ പ്രസിദ്ധീകരിച്ച കുറ്റിപ്പുറം പാലം എന്ന പേരിലുള്ള ഈ കവിതയിൽ കുറ്റിപ്പുറം പാലത്തെയും ഭാരതപ്പുഴയുടെ അവസ്ഥയെയും കുറിച്ച് പ്രതിപാദിക്കുന്നുണ്ട്.
കുറ്റിയായണിക്കാട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kuttiyayanikadu
തിരുവനന്തപുരം ജില്ലയിൽ കാട്ടാക്കട താലൂക്കിലെ ആര്യൻകോട് ഗ്രാമപഞ്ചായത്തിൽ ഉൾപെടുന്ന ഒരു ഗ്രാമപ്രദേശമാണ് കുറ്റിയായണിക്കാട് (Kuttiyayanikadu).
നെയ്യാറ്റികരയിൽ നിന്നും ഏകദേശം 16 കിലോമീറ്റർ അകലെയാണ് ഈ ഉൾഗ്രാമം.
ജില്ലയിൽ നിന്ന് പശ്ചിമഘട്ട മലനിരകളിലും നെയ്യാർ വന്യജീവി സങ്കേതത്തിലും അഗസ്ത്യാർകൂടത്തിലുമൊക്കെ എത്തിച്ചേരാനുള്ള പ്രധാന റോഡ് മാർഗങ്ങളിൽ ഒന്നായ നെയ്യാറ്റികര-അമരവിള-മാരായമുട്ടം-കീഴാറൂർ-ഒറ്റശേഖരമംഗലം-കാട്ടാക്കട റൂട്ടിലാണ് കുറ്റിയായണിക്കാട് ഉൾപ്പെടുന്നത്.
ചരിത്രപരമായും ഭൂമിശാസ്ത്രപരമായും ഒരുപാട് പ്രാധാന്യമുള്ള ഒരു പ്രദേശമാണിത്.
ഏകദേശം 900 വർഷം പഴക്കമുള്ള പൊഴിയല്ലൂർ ശ്രീ മഹാവിഷ്ണു ക്ഷേത്രമാണ് ഇതിൽ ഏറ്റവും പഴക്കമേറിയ ശ്രദ്ധാകേന്ദ്രം.
നെയ്യാറിന്റെ തീരത്ത് മഹർഷിമാർ പ്രതിഷ്ഠിച്ചതാണെന്ന് ഐതിഹ്യമുള്ള ഈ ക്ഷേത്രത്തിലെ മഹാവിഷ്ണു പ്രതിഷ്ഠ നൂറ്റാണ്ടുകൾക്കിടയിലെ കാലഭേദങ്ങളെ അതിജീവിച്ച്  ഇന്നും ആരാധനാമൂർത്തിയായി തുടരുന്നു.
തിരുവിതാംകൂർ മഹാരാജാവായിരുന്ന മാർത്താണ്ഡവർമ്മ കുറ്റിയായണിക്കാട് കേന്ദ്രമാക്കി ഒളിവുകാലം കഴിച്ചുകൂട്ടിയതായി ചരിത്രമുണ്ട്.
അന്നത്തെ മാടമ്പിമാരുടേയും എട്ടുവീട്ടിൽ പിള്ളമാരുടേയും ആക്രമണഭീഷണി ഉണ്ടായിരുന്നിട്ടും കുറ്റിയായണിക്കാട് കേന്ദ്രമാക്കിയാണ് മാർത്താണ്ഡവർമ്മ പടയൊരുക്കിയത്.
ക്രിസ്തുവർഷം 1888ൽ ശ്രീ നാരായണ ഗുരു, ഈഴവ ശിവനെ പ്രതിഷ്ഠിച്ച് ചരിത്രം സൃഷ്ഠിച്ച ‘അരുവിപ്പുറം ക്ഷേത്രം’ ഇവിടുന്ന് ഏതാനും കിലോമീറ്ററുകൾ മാറിയാണ് സ്ഥിതി ചെയ്യുന്നത്.
കൊല്ലവർഷം 1108-ൽ ഈ പ്രദേശത്ത് ഭീകരമായ വെള്ളപ്പൊക്കമുണ്ടാവുകയും, അതിനെ തുടർന്ന് പടർന്നുപിടിച്ച മാരകമായ മലമ്പനിയിൽ അനേകമാളുകൾ മരണപ്പെടുകയും ചെയ്തു.
ഇതറിഞ്ഞ തിരുവിതാംകൂർ രാജകുടുംബത്തിലെ അമ്മമഹാറാണിയും ശ്രീചിത്തിര തിരുനാൾ മഹാരാജാവും ഡോക്ടറുടെ സംഘത്തോടൊപ്പം 1112 മിഥുനം 6-ാം തിയതി ആര്യങ്കോട് സ്ഥിതി ചെയ്യുന്ന ഒറ്റശേഖരമംഗലം പോലീസ് ഔട്ട് പോസ്റ്റിൽ എഴുന്നള്ളുകയും പ്രജകൾക്ക് കൊയ്നയും(പ്രതിരോധമരുന്ന്) ഗുളികകളും സൌജന്യമായി വിതരണം ചെയ്യുകയും ചെയ്തതായി ചരിത്രരേഖകളുണ്ട്.
ഭൂമിശാസ്ത്രപരമായി നോക്കുമ്പോൾ, ഈ ഗ്രാമം സന്ദർശിക്കാനെത്തുന്നവരുടെ പ്രധാന ആകർഷണകേന്ദ്രമാണ് ‘കിഴക്കൻമല’.
ഈ പ്രദേശത്തെ ഉയരം കൂടിയ ഒരു മലയാണിത്.
ചക്രവാളങ്ങളെ തൊട്ട്കിടക്കുന്ന സഹ്യപർവത മലനിരകളുടെ മനോഹാരിത ഇവിടെ നിന്നാൽ ദൃശ്യമാകും.
നെയ്യാറിന്റെ തീരത്താണ് ഈ ഗ്രാമം.
നെയ്യാർ ഡാമിൽ നിന്നു തുടങ്ങുന്ന ‘നെയ്യാർ ഇറിഗേഷൻ പ്രോജക്റ്റി’ന്റെ ഭാഗമായുള്ള നദീജല കനാൽ ഇവിടെ കൂടി കടന്നുപോകുന്നു.
നെയ്യാറിലെ ജലമാണ് ഇവിടെ കൃഷിക്കായി പ്രയോജനപ്പെടുത്തുന്നത്.
മലകൾക്കിടയിലൂടെ കനാൽ ജലം കൊണ്ട് പോകാനായി തറനിരപ്പിൽ നിന്നും മീറ്ററുകളോളം ഉയരത്തിൽ, ബ്രിട്ടീഷ് ശൈലിയിൽ നിർമിച്ച ‘തൊട്ടിപ്പാലങ്ങൾ’ ഈ പ്രദേശത്തെ ഒരു കൗതുക കാഴ്ച്ചയാണ്.
പ്രധാന ആകർഷണങ്ങൾ 900വർഷങ്ങളോളം പഴക്കമുണ്ടെന്ന് വിശ്വസിക്കുന്ന പൊഴിയല്ലൂർ ശ്രീ മഹാവിഷ്ണു ക്ഷേത്രം.
കാലപ്പഴക്കം വിളിച്ചോതുന്ന ക്ഷേത്രാവശിഷങ്ങൾ ഇന്നും ഇവിടെ കാണാവുന്നതാണ്.
തെക്കൻ തിരുവിതാംകൂറിലെ പ്രധാന രാജവംശങ്ങളിൽ ഒന്നായിരുന്ന കോയിക്കൽ രാജകുടുംബവുമായി ബന്ധമുള്ള, നൂറ്റാണ്ടുകൾ പഴക്കമുള്ള ‘കോയിക്കൽ തെക്കേത്’ ഇവിടെ സ്ഥിതി       ചെയ്യുന്നു.
ഇന്നിത് തിരുവിതാംകൂർ ദേവസ്വം ബോർഡ് ക്ഷേത്രമാണ്.
ബ്രിട്ടീഷ് എഞ്ചിനീയറിംഗ് വൈദഗ്ദ്യം വിളിച്ചോതുന്ന ‘തൊട്ടിപ്പാലങ്ങൾ’.
പ്രകൃതിയുടെ ശ്വാസകോശങ്ങൾ എന്ന് വിശേഷിപ്പിക്കപ്പെടുന്ന കാവുകൾ.
പ്രകൃതിസൌന്ദര്യം ആസ്വദിക്കാൻ കഴിയുന്ന കിഴക്കന്മല.
ഏക്കറുകളോളം വ്യാപിച്ചു കിടക്കുന്ന കൃഷിനിലങ്ങൾ.
10വർഷം മുൻപു വരെ നെൽകൃഷി സജീവമായിരുന്ന ഇവിടെ ഇന്ന് നെൽകൃഷി ഇല്ലെങ്കിലും, പരമ്പരാഗത വിളകളായ വാഴ, മരിച്ചീനി, ചീര, പയർ, വെള്ളരി, പാവൽ, പടവലം, ഇഞ്ചി, കുരുമുളക്, തെങ്ങ് മുതലായവ വ്യാപകമായി കൃഷി ചെയ്യുന്നു.
കൂടാതെ ഇന്ന് നാണ്യവിളകളിൽ മുൻപന്തിയിൽ നിൽക്കുന്ന റബർ കൃഷിയും വ്യാപകമായി കൊണ്ടിരിക്കുന്നു.
കർഷക സംസ്കാരത്തിന്റെ തനിമ നിലനിർത്തി കൊണ്ടുള്ള ആചാരങ്ങളും അനുഷ്ഠാനങ്ങളും ഉത്സവങ്ങളും ഇന്നും കൊണ്ടാടുന്ന കുറ്റിയായണിക്കാട് ശ്രീ ഭദ്രകാളി ക്ഷേത്രം.
നെയ്യാർ ഇറിഗേഷൻ പ്രോജക്റ്റിന്റെ ഭാഗമായി ഡാം ജലം കൊണ്ടുപോകാനുള്ള സംവിധാനമാണ് തൊട്ടിപ്പാലങ്ങൾ.
രണ്ട് മലകൾക്കിടയിലൂടെ കനാൽ ജലം ഒഴുക്കി കൊണ്ടുപോകാൻ ഡിസൈൻ ചെയ്തിട്ടുള്ള ഇവ വെള്ളത്തിന് പോകാനുള്ള പാലങ്ങളാണ്.
ആര്യങ്കോടിനും കുറ്റിയായണിക്കാടിനും ഇടയിലുള്ള ഒരു തൊട്ടിപ്പാലമാണ് ചിത്രത്തിൽ.
മലകൾക്കിടയിലൂടെ കനാൽ ജലം ഒഴുക്കികൊണ്ട് പോകാനുള്ള സംവിധാനമാണ് തൊട്ടിപ്പാലങ്ങൾ.
നെയ്യാർ ഡാമിൽ നിന്ന് കാർഷികാവശ്യങ്ങൾക്ക് വെള്ളം കൊണ്ട് പോകാനായി കുറ്റിയായണിക്കാടിനും ആര്യങ്കോടിനുമിടയിൽ നിർമിച്ച തൊട്ടിപ്പാലമാണിത്.
നെയ്യാർ ഡാമിൽ നിന്ന് കാർഷികാവശ്യങ്ങൾക്കുള്ള വെള്ളം കൊണ്ട് പോകാനായി, ബ്രിട്ടീഷ് ശൈലിയിൽ കുറ്റിയായണിക്കാടിനും ആര്യങ്കോടിനുമിടയിൽ നിർമിച്ച ഒരു തൊട്ടിൽപ്പാലം.
എത്തിച്ചേരാനുള്ള മാർഗങ്ങൾ
തിരുവനന്തപുരത്ത് നിന്നും പ്രാവച്ചമ്പലം-മാറനല്ലൂർ പോങ്ങുംമൂട്- കീഴാറൂർ-ഒറ്റശേഖരമംഗലം ബസുകൾ നേരിട്ടുണ്ട്.
പക്ഷേ ഇവ എപ്പൊഴും ലഭ്യമല്ല.
തിരുവനന്തപുരത്ത് നിന്നും നെയ്യാറ്റിൻകര കെ.എസ്.ആർ.ടി.സി ഡിപ്പോയിൽ വന്നാൽ അവിടെ നിന്നും അരമണിക്കൂർ ഇടവിട്ട് ബസുകൾ ലഭിക്കും.
അവലംബം തിരുവനന്തപുരം നഗരചരിത്രം/സ്മാരകങ്ങൾ: http://www.corporationoftrivandrum.in/ml/city-history Archived 2012-07-27 at the Wayback Machine .
ആര്യങ്കോട് ഗ്രാമപഞ്ചായത്ത് ചരിത്രം: http://lsgkerala.in/aryancodepanchayat/history/ Archived 2020-08-10 at the Wayback Machine .
കുറ്റിവിഴാൽ ഇംഗ്ലീഷ് വിലാസം https://ml.wikipedia.org/wiki/Maesa_indica
കിരിതീ , കീരിത്തീ എന്നെല്ലാം അറിയപ്പെടുന്ന നാലു മീറ്ററോളം പൊക്കം വയ്ക്കുന്ന ഒരു ചെറിയ വൃക്ഷമാണ് കുറ്റിവിഴാൽ .
( ശാസ്ത്രീയനാമം : Maesa indica ) .
ഇന്തോമലേഷ്യയിലും പാകിസ്താനിലും പശ്ചിമഘട്ടത്തിൽ എല്ലായിടത്തും കണ്ടുവരുന്നു .
ഇല ഇന്ത്യയിൽ പലയിടത്തും കറിവയ്ക്കാൻ ഉപയോഗിക്കുന്നു.
തടി വിറകിനു കൊള്ളാം.
പൂവും തടിയും മൽസ്യബന്ധനത്തിന് വിഷമായി ഉപയോഗിക്കാറുണ്ടത്രേ .
പൂക്കളിൽ നിന്നും കിരിത്തിക്വിനോൺ എന്നൊരു ക്വിനോൺ വേർതിരിച്ചെടുത്തിട്ടുണ്ട് .
Common name: Wild Berry • Hindi: Kramighana phal • Mizo: Arngen • Marathi: Atki • Tamil: Vamarai, Kriti • Malayalam: ക്രിതി Kiriti • Kannada: Manimundan • Bengali: Ramjani • Assamese: Sesu, Awuapat (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.theplantlist.org/tpl/record/tro-22000833 Archived 2019-06-16 at the Wayback Machine .
കൂടുതൽ വിവരങ്ങൾ http://www.efloras.org/florataxon.aspx?flora_id=2 taxon_id=200016852 http://pilikula.com/botanical_list/botanical_name_m/maesa_indica.html Archived 2013-11-05 at the Wayback Machine .
Maesa indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Maesa indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കുറ്റിശ്ശേരിക്കടവ്
ചങ്ങനാശ്ശേരി താലൂക്കിലെ, വാഴപ്പള്ളി പടിഞ്ഞാറ് പ്രദേശത്തിലെ അതിരു തീർക്കുന്ന സ്ഥലമാണ് കുറ്റിശ്ശേരിക്കടവ് .
ചങ്ങനാശ്ശേരി മുനിസിപ്പാലിറ്റിയിലെ മുപ്പത്തിയേഴാം വാർഡിലാണ് കുറ്റിശ്ശേരിക്കടവ് സ്ഥിതി ചെയ്യുന്നത്.
ഒരു തോടും, അതിനു കുറുകെ പാലവും, കടവും ഇവിടെയുണ്ട്.
കുറ്റിപ്പുറം തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Kuttippuram_railway_station
മലപ്പുറം ജില്ലയിലെ ഒരു  പ്രധാനപ്പെട്ട  റെയിൽവേ സ്റ്റേഷൻ ആണ് കുറ്റിപ്പുറം റെയിൽവേ സ്റ്റേഷൻ .
ഷൊർണ്ണൂർ - മംഗലാപുരം പാതയിൽ സ്ഥിതി ചെയ്യുന്ന സ്റ്റേഷൻ ദിവസേന ആയിര കണക്കിന് ആളുകൾ ഉപയോഗിച്ചു വരുന്നു  .
ഇവിടെ  നിന്ന് ഇന്ത്യയിലെ പ്രധാന നഗരങ്ങളായ ഡൽഹി, മുംബൈ, ചെന്നൈ, തിരുവനന്തപുരം, കൊച്ചി, കോയമ്പത്തൂർ, കോഴിക്കോട് ,മംഗലാപുരം  എന്നിവിടങ്ങിലേക്ക് നിരവധി  തീവണ്ടികൾ ലഭ്യമാണ്.
സൗകര്യങ്ങൾ ഓൺലൈൻ റിസർവേഷൻ കൌണ്ടർ പാർസൽ ബുക്കിംഗ് കേന്ദ്രം ലഘുഭക്ഷണശാല യാത്രക്കാർകുള്ള വിശ്രമമുറി തിരൂരിൽ  നിർത്തുന്ന  പ്രധാന  തീവണ്ടികൾ 12617- ഡൽഹിക്കുള്ള  മംഗള എക്സ്പ്രസ്സ്‌ 12602 - ചെന്നൈ മെയിൽ 16603 - മാവേലി എക്സ്പ്രസ്സ്‌ ( തിരുവനന്തപുരം ) 16650 - പരശുരാം എക്സ്പ്രസ്സ്‌ (തിരുവനനന്തപുരം ) 16606 - ഏറനാട് എക്സ്പ്രസ്സ്‌ (നാഗർകോവിൽ ) എത്തിച്ചേരാം
ബസ്‌ സ്റ്റാൻഡിന്റെ വളരെ അടുത്തായാണ് റെയിൽവേ സ്റ്റേഷൻ സ്ഥിതി ചെയ്യുന്നത്  .
ഇവിടെ നിന്ന് കോഴിക്കോട് ,മലപ്പുറം ,തിരൂർ ,തിരുനാവായ  ,പൊന്നാനി ,ഗുരുവായൂർ ,പരപനങ്ങാടി ,തൃശൂർ തുടങ്ങിയ സ്ഥലങ്ങളിലേക്ക് നിരവധി ബസുകൾ ലഭ്യമാണ് .
അവലംബം Koyilandy railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുറ്റിപ്പുറം ബ്ലോക്ക് പഞ്ചായത്ത് പ്രാന്തൻ കണ്ടൽ Loop-root mangrove ശാസ്ത്രീയ നാമം Rhizophora mucronata കുടുംബം Rhizophoraceae.
മലപ്പുറം ജില്ലയിൽ തിരൂർ താലൂക്കിലാണ് കുറ്റിപ്പുറം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1962-ൽ നിലവിൽ വന്ന കുറ്റിപ്പുറം ബ്ളോക്കിന് 162.43 ചതുരശ്രകിലോമീറ്റർ വിസ്തീർണ്ണമാണുള്ളത്.
അതിരുകൾ കിഴക്ക് - തൂതപ്പുഴ മങ്കട ബ്ളോക്ക് എന്നിവ പടിഞ്ഞാറ് - തിരൂർ, താനൂർ ബ്ളോക്കുകൾ വടക്ക് - മലപ്പുറം ബ്ളോക്ക് തെക്ക്‌ - ഭാരതപ്പുഴ ഗ്രാമപഞ്ചായത്തുകൾ ആതവനാട് ഗ്രാമപഞ്ചായത്ത് എടയൂർ ഗ്രാമപഞ്ചായത്ത് ഇരിമ്പിളിയം ഗ്രാമപഞ്ചായത്ത് മാറാക്കര ഗ്രാമപഞ്ചായത്ത് കുറ്റിപ്പുറം ഗ്രാമപഞ്ചായത്ത് വളാഞ്ചേരി ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല മലപ്പുറം താലൂക്ക് തിരൂർ വിസ്തീര്ണ്ണം 163.43  ചതുരശ്ര കിലോമീറ്റർ ജനസംഖ്യ 173,643 പുരുഷന്മാർ 83,886 സ്ത്രീകൾ 89,757 ജനസാന്ദ്രത 1069 സ്ത്രീ : പുരുഷ അനുപാതം 1069 സാക്ഷരത 87.55% വിലാസം
കുറ്റിപ്പുറം ബ്ലോക്ക് പഞ്ചായത്ത് തൊഴുവാനൂർ‍‍‍‍‍ - 676557 ഫോൺ : 0494 2644310 ഇമെയിൽ : bdoktpm@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kuttippuramblock Archived 2013-11-30 at the Wayback Machine .